Η Αλγερία είναι ημιπροεδρική δημοκρατία και με βάση το Σύνταγμα διεξάγονται **εκλογές**. Αρχηγός Κράτους είναι ο Πρόεδρος της Δημοκρατίας, ο οποίος εκλέγεται για πενταετή θητεία. Ο πρόεδρος είναι επικεφαλής του υπουργικού συμβουλίου και του Ανωτάτου Συμβουλίου Ασφαλείας. Διορίζει τον Πρωθυπουργό, ο οποίος είναι επίσης αρχηγός κυβερνήσεως. Το υπουργικό συμβούλιο διορίζεται από τον Πρωθυπουργό.

Το Κοινοβούλιο αποτελείται από δύο σώματα, την Κάτω Βουλή, που ονομάζεται Εθνική Λαϊκή Συνέλευση (APN) και απαρτίζεται από 380 μέλη, και την Άνω Βουλή που έχει 144 μέλη και ονομάζεται Συμβούλιο του Έθνους. Τα μέλη της APN εκλέγονται για πενταετή θητεία.

Δικαίωμα ψήφου έχουν όλοι και όλες οι πολίτες που είναι ηλικίας 18 ετών και άνω.

Με βάση το Σύνταγμα του 1976 (τροποποιήθηκε το 1979 και αναθεωρήθηκε τα έτη 1988, 1989 και 1996) η Αλγερία είναι πολυκομματικό κράτος. Όλα τα κόμματα θα πρέπει να εγκρίνονται από το Υπουργείο Εσωτερικών. Ως σήμερα η χώρα είχε περισσότερα από 40 νόμιμα πολιτικά κόμματα. Σύμφωνα με το Σύνταγμα απαγορεύεται η ίδρυση οποιουδήποτε πολιτικού κόμματος ή οργάνωσης, το οποίο βασίζεται σε διαφορές στη θρησκεία, τη φυλή, το φύλο και την περιοχή.

Το Νοέμβριο του 2008, το αλγερινό Κοινοβούλιο τάχτηκε υπέρ της αναθεώρησης του συνταγματικού νόμου, ο οποίος περιόριζε σε δύο τις προεδρικές θητείες. Έτσι, άνοιξε ο δρόμος για να διεκδικήσει και τρίτη θητεία ο Μπουτεφλίκα.

Πρόσφατες προεδρικές εκλογές
----------------------------

Κύριο λήμμα: Αλγερινές προεδρικές εκλογές (2019)
Οι πιο πρόσφατες προεδρικές εκλογές διεξήχθησαν τον Δεκέμβριο του 2019. Πρόεδρος εξελέγη από τον πρώτο γύρο ο πρώην πρωθυπουργός, Αμπντελματζίντ Τεμπούν.

Προηγούμενες εκλογές
--------------------

Προεδρικές εκλογές
------------------

### 2004

Πρόεδρος, 8 Απριλίου 2004

| Υποψήφιοι - Κόμματα | % |
| --- | --- |
| Αμπντελαζίζ Μπουτεφλίκα - Εθνικός Συναγερμός για τη Δημοκρατία | 85,0 |
| Αλί Μπενφλίς– Μέτωπο Εθνικής Απελευθέρωσης | 6,4 |
| Αμπνταλά Τζαμπαλά - Κίνημα για Εθνική Μεταρρύθμιση | 5,0 |
| Σαΐντ Σαντί– Συναγερμός για τον Πολιτισμό και τη Δημοκρατία | 1,9 |
| Λουίζα Χανούν– Κόμμα των Εργατών | 1,0 |
| Αλί Φαουζί Ρεμπέν - Ahd | 0,6 |
| Σύνολο(ψήφοι) | 100 (10.179.702) |
| Συμμετοχή | 58,1% |
|

### 2009

Στις 9 Απριλίου 2009 διεξήχθησαν προεδρικές εκλογές με τη συμμετοχή έξι υποψηφίων. Περίπου 20 εκατομμύρια ψηφοφόροι προσήλθαν στις κάλπες παρά την έκκληση της αντιπολίτευσης για μη συμμετοχή. Ο πρόεδρος Μπουτεφλίκα , ο οποίος είναι ο επικρατέστερος για τη νίκη, εξέφρασε την επιθυμία του να εκλεγεί με συντριπτική πλειοψηφία από τον πρώτο γύρο. Ανάμεσα στους υποψηφίους ήταν και μια γυναίκα, η Λουίζα Χανούν. Τα αποτελέσματα ανακοινώθηκαν στις 10 Απριλίου και η συμμετοχή ήταν πολύ υψηλή της τάξης του 74,54%, περισσότερο από τις προηγούμενες εκλογές. Σύμφωνα με το Υπουργείο Εσωτερικών της χώρας, ο Μπουτεφλίκα επανεξελέγη για τρίτη θητεία με ποσοστό 90,24% των ψήφων. Τη 2η θέση με 4,22% κατέλαβε η τροτσκίστρια Λουίζα Χανούν. Η αντιπολίτευση κατήγγειλε ότι στη διάρκεια της ψηφοφορίας σημειώθηκαν εκτεταμένες παρατυπίες, ενώ την ημέρα της ψηφοφορίας έγινε και επίθεση από ενόπλους σε εκλογικό τμήμα.

Αποτελέσματα
------------

**Πρόεδρος, 9 Απριλίου 2009** 

ε • σ | Υποψήφιοι και κόμματα | Ψήφοι | % |
| --- | --- | --- |
| **Αμπντελαζίζ Μπουτεφλίκα** – **Μέτωπο Εθνικής Απελευθέρωσης** | **12.911.705** | **90,24** |
| Λουίζα Χανούν – Κόμμα των Εργατών | 604.258 | 4,22 |
| Μουσά Ταουτί – Αλγερινό Εθνικό Μέτωπο | 330.570 | 2,31 |
| Τζαχίντ Γιουνσί – Κίνημα για την Εθνική Μεταρρύθμιση | 176.674 | 1,37 |
| Αλί Φαουζί Ρεμπέν – Ahd 54 | 133.129 | 0,93 |
| Μοχάμετ Σαΐντ – Κόμμα για τη Δικαιοσύνη και την Ελευθερία | 132.242 | 0,92 |
| *Άκυρα ψηφοδέλτια* | 1.042.727 | 7,25 |
| **Σύνολο** (συμμετοχή 74,54%) | 15.351.305 |   |
| Πηγή: presse-dz.com Αρχειοθετήθηκε 2012-11-15 στο Wayback Machine. |

### 2014

Κύριο λήμμα: Αλγερινές προεδρικές εκλογές (2014)
Προεδρικές εκλογές διεξήχθησαν στις 17 Απριλίου 2014 και είχαν ως αποτέλεσμα την επανεκλογή του Αμπντελαζίζ Μπουτεφλίκα για 4η θητεία.

| Υποψήφιος | Κόμμα | Ψήφοι | % |
| --- | --- | --- | --- |
|  | Αμπντελαζίζ Μπουτεφλίκα | Εθνικό Μέτωπο Απελευθέρωσης | 8.332.598 | 81,53 |
|  | Αλί Μπενφλίς | Ανεξάρτητος | 1.244.918 | 12,18 |
|  | Αμπντελαζίζ Μπελαίντ | Μέτωπο για το Μέλλον | 343.624 | 3,36 |
|  | Λουίζα Ανούν | Κόμμα των Εργατών | 140.253 | 1,37 |
|  | Αλί Φαουζί Ρεμπέν | Αχντ 54 | 101.046 | 0,99 |
|  | Μουσά Τουατί | Αλγερινό Εθνικό Μέτωπο | 57.590 | 0,56 |
| Άκυρα/λευκά | 1.087.449 | – |
| **Σύνολο** | **11.307.478** | **100** |
| Εγγεγραμμένοι/συμμετοχή | 21.871.393 | 51,70 |
| Πηγή: Υπουργείο Εσωτερικών |

Βουλευτικές εκλογές
-------------------

### Πρόσφατες (2021)

Κύριο λήμμα: Αλγερινές βουλευτικές εκλογές 2021
### 2007

**Εθνοσυνέλευση, 17 Μαΐου 2007**

| Κόμμα | Ψήφοι | % | Έδρες |
| --- | --- | --- | --- |
| Εθνικό Μέτωπο Απελευθέρωσης (FLN) | 1.315.686 | 22,98 | 136 | –63 |
| Εθνικός Συναγερμός για τη Δημοκρατία (RND) | 591.310 | 10,33 | 61 | +14 |
| Ανεξάρτητοι | 562.986 | 9,83 | 33 | +3 |
| Κίνημα για Ειρηνική Κοινωνία (MSP) | 552.104 | 9,64 | 52 | +14 |
| Κόμμα Εργατών (PT) | 291.312 | 5,08 | 26 | +5 |
| Αλγερινό Εθνικό Μέτωπο (FNA) | 239.563 | 4,18 | 13 | +5 |
| Κίνημα Ισλαμικής Αναγέννησης (MRI) | 194.067 | 3,39 | 5 | +4 |
| Συναγερμός για τον Πολιτισμό και για τη Δημοκρατία (RCD) | 192.490 | 3,36 | 19 | +19 |
| Κίνημα για Εθνική Μεταρρύθμιση (Islah) | 144.880 | 2,53 | 3 | –40 |
| Κίνημα El-Infitah | 143.936 | 2,51 | 3 | +3 |
| Κίνημα για τη Νεολαία και για τη Δημοκρατία (MJD) | 132.268 | 2,31 | 5 | +5 |
| Ahd 54 | 129.300 | 2,26 | 2 | +2 |
| Εθνικός Δημοκρατικός Συνασπισμός (ANR) | 126.444 | 2,21 | 4 | +4 |
| Κίνημα για την Εθνική Κατανόηση(MEN) | 122.501 | 2,14 | 4 | +3 |
| Εθνικό Κίνημα για Αλληλεγγύη και Ανάπτυξη (PNSD) | 119.353 | 2,08 | 2 | +2 |
| Εθνικό Κίνημα για τη Φύση και την Ανάπτυξη (MNND) | 114.767 | 2,00 | 7 | +7 |
| Εθνικό Μέτωπο των Ανεξάρτητων για την Κατανόηση (FNIC) | 112.321 | 1,96 | 3 | +3 |
| Κόμμα για την Αλγερινή Ανανέωση (PRA) | 103.328 | 1,80 | 4 | +3 |
| Συναγερμός της Αλγερίας (RA) | 100.079 | 1,75 | 1 | +1 |
| Εθνικό Κίνημα της Ελπίδας (MNE) | 99.179 | 1,73 | 2 | +2 |
| Ρεπουμπλικανικός Συναγερμός για τη Δημοκρατία (RPR) | 84.348 | 1,47 | 2 | +2 |
| Προοδευτικό Δημοκρατικό Κόμμα (PRP) | 81.046 | 1,42 | 0 | ±0 |
| Εθνικό Δημοκρατικό Μέτωπο (FND) | 78.865 | 1,38 | 1 | +1 |
| Δημοκρατικό και Κοινωνικό Κίνημα (MDS) | 51.219 | 0,89 | 1 | +1 |
| Σοσιαλιστικό Κόμμα Εργατών (PST) | 42.735 | 0,75 | 0 | ±0 |
| **Σύνολο** (συμμετοχή 35.65%) | 5.726.087 | 100,0 | 389 | — |
| Αλγερινό Υπουργείο Εσωτερικών |

Οι γυναίκες κέρδισαν 28 έδρες, δύο περισσότερες από τις προηγούμενες εκλογές.

### 2012

Βουλευτικές εκλογές διεξήχθησαν στις 10 Μαΐου 2012.Ο κυβερνών συνασπισμός του FLN του προέδρου Μπουτεφλίκα και του RND του πρωθυπουργού Ουγιαχία διατήρησαν την εξουσία, ενώ απώλειες σημείωσαν τα ισλαμικά κόμματα του Πράσινου Συνασπισμού.

### 2017

Κύριο λήμμα: Βουλευτικές εκλογές στην Αλγερία (2017)
Βουλευτικές εκλογές διεξήχθησαν στις 4 Μαΐου 2017. Ο κυβερνών συνασπισμός του προέδρου Αμπντελαζίζ Μπουτεφλίκα κέρδισε καθαρή νίκη, με το Εθνικό Μέτωπο Απελευθέρωσης να κερδίζει 164 έδρες από τις συνολικά 462 στην Εθνοσυνέλευση.

### Γερουσία

Κύριο λήμμα: Αλγερινές εκλογές Γερουσίας 2022
Οι τελευταίες έμμεσες εκλογές διεξήχθησαν το 2022.

Δημοψηφίσματα
-------------

### 2005

Στις 29 Σεπτεμβρίου 2005 οι κάτοικοι ενέκριναν με ποσοστό άνω του 97% σχέδιο ειρήνευσης και εθνικής συμφιλίωσης, που προβλέπει αμνηστία για τους ακραίους ισλαμιστές. Στο δημοψήφισμα η συμμετοχή ήταν της τάξης του 80%.

### 2020

Κύριο λήμμα: Αλγερινό δημοψήφισμα (2020)

Παραπομπές
----------

1. ↑  «kathimerini.gr». Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 9 Απριλίου 2014.
2. ↑  Η Σημερινή, Προεδρικές εκλογές στην Αλγερία, 9 Απριλίου 2009.
3. ↑  Ελευθεροτυπία, Προεδρικές εκλογές στην Αλγερία, 9 Απριλίου 2009.
4. ↑  Landslide win for Algeria leader, BBC News, 10 Απριλίου 2009.
5. 1 2  Τρίτη θητεία Μπουτεφλίκα στην Αλγερία με την αντιπολίτευση να καταγγέλλει νοθεία Αρχειοθετήθηκε 2011-07-19 στο Wayback Machine. Τα Νέα, 10 Απριλίου 2009.
6. ↑  Εξπρές Αρχειοθετήθηκε 2011-09-27 στο Wayback Machine. Αλγερία: Μαζική νοθεία καταγγέλλει η αντιπολίτευση , 10 Απριλίου 2009.
7. ↑  Schemm, Paul (2012-05-11), *Algerian Islamists fall to govt party in election*,  [*νεκρός σύνδεσμος*]
8. ↑  Faucon, Benoît (2012-05-11), «Algerian Ruling Party Beats Islamists in Vote», *The Wall Street Journal*,
9. ↑  Algeria ruling coalition wins parliamentary elections, aljazeera.com, 5 Μαΐου 2017.
10. ↑  Ελευθεροτυπία Αρχειοθετήθηκε 2008-10-06 στο Wayback Machine. *«Εθνική συμφιλίωση» από τις κάλπες στην Αλγερία*, 1η Οκτωβρίου 2005.